Det danske koloniveldet gikk etter hvert under som følge av manglende ressurser til å opprettholde det, blant annet som en følge av at den transatlantiske slavehandelen ble forbudt fra 1803 etter vedtak i 1792. De danske besittelsene ble tidlig overskygget av de franske, britiske og nederlandske. De fleste av de oversjøiske besittelsene ble til slutt solgt til Storbritannia.